# Aya Chebbi

Aya Chebbi (Dahmani, Tunísia, 1988) és una diplomàtica, activista i feminista panafricana d'origen tunisià.
Nascuda en un entorn conservador, va ser la primera de la seva família a rebutjar el vel o anar a la universitat, graduant-se en Relacions Internacionals per la Universitat de Tunis El Manar, abans d'ampliar estudis als Estats Units i al Regne Unit, amb un Màster en Estudis Africans amb Menció de la SOAS Universitat de Londres.
El 2011, durant la 'revolució dels gessamins', l'onada de protestes que va recórrer Tunísia i es va contagiar el Magrib i diversos països àrabs, i durant les manifestacions, que van portar a l'enderrocament de Ben Alí, Chebbi es va erigir en una de les representants del moviment més actives, des del seu bloc polític Proudly Tunisian  (‘Orgullosament tunisiana’). Des d'aleshores, Chebbi s'ha convertit en activista de causes com els drets de la dona, el panafricanisme o el repartiment just de la riquesa, i també en defensora radical de la incorporació dels joves a les institucions. Chebbi és membre del col·lectiu 'NalaFem', una aliança multigeneracional que treballa per recolzar les noves dones líders del continent.
Aya Chebbi, que és també la presidenta del 'Nala Feminist Collective', el 2018 va fer el salt a les institucions en convertir-se en representant de la joventut per a la Unió Africana (UA). Un any després, va obtenir un premi de la Fundació Bill i Melinda Gates com a reconeixement a la seva incansable tasca d'apoderament juvenil al continent. Chebbi procura ara influir i participar en els cercles de poder sense comprometre gaire la seva radicalitat. A la recerca d'aquest equilibri, ha encunyat una expressió 'colideratge intergeneraciona'. Chebbi ha estat també la diplomàtica més jove del gabinet del president de la Comissió de la Unió Africana durant els anys 2018 i 2021. Va formar part del Consell d'Administració de CIVICUS, del Consell Mundial per als Refugiats, de la Comissió Independent d'Oxfam sobre Conducta Sexual Inadequada, de l'Assessorament de Robert Bosch Stiftung, i del Panell Independent de Preparació i Resposta a Pandèmies, entre d'altres.

## Reconeixements

* Premi de la Campanya de la Fundació Bill i Melinda Gates
* 2019 – Una de les 50 dones més influents per la revista Forbes Àfrica
* 2019 – Ten Young African Changemakers by Youthhub Africa
* 2018 – Young Talent Of The Year By UNLEASH
* 2017 – Premi UNAOC de l'Aliança de Civilitzacions de les Nacions Unides (UNAOC)
* 2016 – Nomenada entre els 100 joves africanes més influents del món
* 2016 – Inclosa a la llista de la New African Magazine entre els 100 africans més influents
* 2015 – Premi Mo Ibrahim Foundation Scholarship
* 2012 – Premi Fulbright Scholarship
* 2011 – MENA Democracy Fellowship, guardonada pel World Affairs Institute (WAI)

## Referències

* 1 2 Aldekoa, Xavier «Las líderes del África del futuro: Aya Chebbi La bloguera de las mil revoluciones». La Vanguardia, 05-03-2023 [Consulta: 7 març 2023].
* 1 2 3 4 Mogoatlhe, Lerato. «The 50 Most Powerful Women in Africa, According to Forbes It's the magazine's first ever pan-African list of powerful and influential women: 4. Aya Chebbi, Tunisia». 13-03-2020. [Consulta: 7 març 2023].
* 1 2 Santodomingo, Rodrigo «Aya Chebbi: “En Túnez logramos la libertad cuando la gente se echó a la calle y murió por ella”. La activista tunecina sostiene que el cambio político profundo en el continente africano solo llegará cuando los jóvenes se incorporen en masa a las instituciones». El País, 09-12-2021 [Consulta: 8 març 2023].
* ↑ «Aya Chebbi: Tackling the climate emergency through a feminist lens». Climate Champions, 04-11-2022. [Consulta: 7 març 2023].
* ↑ «Goalkeepers Global Goals Awards Presented in New York on September 24». Fundació Bill i Melinda Gates. [Consulta: 28 setembre 2019].
* ↑ Merelli, Annalisa «The problem with the Gates Foundation’s award to Narendra Modi». Quartz, 27-09-2019 [Consulta: 28 setembre 2019].
* ↑ «Meet Aya Chebbi». [Consulta: 28 setembre 2019].
* ↑ «Davido, Falz, Toke Makinwa, others On’ 100 Most Influential Young Africans List». afro100. Arxivat de l'original el 28 de setembre 2019. [Consulta: 28 setembre 2019].
* ↑ «Youthhub Africa Young African Change Makers 2019» (en anglès americà). Opportunities, 14-08-2019. [Consulta: 31 gener 2020].
* ↑ «Africa and Middle East Programs Director at the World Peace Initiative Foundation». fellowship.unaoc.org. [Consulta: 28 setembre 2019].
* ↑ «Aya Chebbi – Biography of an Award-Winning, Pan African Feminist and Activist». Entrepreneurs. [Consulta: 9 març 2023].
* ↑ «Mo Ibrahim Foundation». [Consulta: 28 setembre 2019].
* ↑ «Fulbright – Aya Chebbi» (en anglès americà). [Consulta: 31 gener 2020].
* ↑ Error: hi ha arxiuurl o arxiudata, però calen tots dos paràmetres.«2011 – MENA Democracy Fellowship, World Affairs Journal, Washington DC, USA Placed at Jeff Fortenberry and Susan Davis Congressional Offices, DC, USA – Aya Chebbi» (en anglès americà). [Consulta: 31 gener 2020].